उत्तर र मध्य अन्डमान जिल्ला

उत्तरी र मध्य अन्डमान जिल्ला बङ्गालको खाडीमा अवस्थित भारतीय केन्द्र शासित प्रदेश अन्डमान र निकोबार द्वीपसमूहको ३ जिल्लाहरू मध्ये एक हो। मायाबन्दर सहर जिल्ला सदरमुकाम हो। यस जिल्लाले ओगटेको क्षेत्रफल ३२५१.८५ वर्ग किलोमिटर रहेको छ।

 इतिहास 
यो जिल्ला १८ अगष्ट २००६ मा तत्कालीन अन्डमान जिल्लालाई विभाजन गरेर बनाइएको थियो, जसमा यस जिल्लाको मायाबन्दर सब-विभाजनका सबै तीन तहसिलहरू सामेल थिए। उत्तर र मध्य अन्डमान जिल्लाले ३,२२७ वर्ग किलोमिटर (१,२४६ वर्ग मील) क्षेत्र ओगटेको छ।

 जनसाङ्ख्यिकी 
सन् २०११ को जनगणना अनुसार उत्तर र मध्य अन्डमान जिल्लाको जनसङ्ख्या १,०५,५९७ रहेको छ जुन लगभग टोङ्गा राष्ट्रको बराबर हो। यसले यसलाई भारतमा ६१४औँ स्थान (कुल ६४० मध्ये) प्रदान गर्दछ। यस जिल्लाको जनघनत्व ३२ बासिन्दाहरू प्रति वर्ग किलोमिटर (८३/वर्ग माइल) रहेको छ। सन् २००१-२०११ को दशकमा यसको जनसङ्ख्या वृद्धि दर -०.०७% थियो। उत्तर र मध्य अन्डमानमा प्रति १० पुरुषमा ९२५ महिलाको लिंग अनुपात छ, र साक्षरता दर ८४.२५% छ।

बङ्गाली उत्तर र मध्य अन्डमान टापुहरूमा सबैभन्दा बढी बोलिने भाषा हो। सन् २०११ को जनगणना अनुसार, बङ्गाली लाई यस जिल्लाको जनसङ्ख्याको ५३.७९ प्रतिशतले पहिलो भाषाको रूपमा बोल्दछन्, त्यसपछि सदरी (११.०६%), तेलगु (६.४७%), उराँव (६.१७%), हिन्दी (५.९९%), तमिल (५.९४%), मलयालम (३.१६%), निकोबारी (०.५७%) र अन्य।

सन्दर्भ सामग्रीहरू

श्रेणी:अन्डमान र निकोबार द्वीपसमूहका जिल्लाहरू